nl nl en en af en af en fr af en af en af en af en af en af en
Ons lees van Elia. Hy was ŉ profeet. Wat is ŉ profeet en wat was profete se taak?
Hoe het dit gebeur dat Israel opgedeel het in twee ryke? Die Noordelike ryk en die Suidelike ryk. Watter stamme was in die noordelike ryk en watter stamme was in die Suidelike ryk? In watter ryk speel 1 Kon 18 af?
In vers 17 sê Agab vir Elia dit is hy wat die dood oor Israel bring. Waarna het Agab verwys. Hoekom blameer hy vir Elia?
Lees vers 21. Dit is duidelik dat die volk twee gode aanbid. Wat sê Jesus oor twee
gode aanbid in Matt 6:24? Wat is die logiese nagevolge van om twee gode gelyk te dien?
Hier is twee tipes profete waarvan ons lees. Elia en Agab se profete? Die Bybel praat baie van vals profete ook. As jy daardie tyd geleef het, hoe sou jy geweet het vir watter profeet om te luister. Hoe kan ons weet of ŉ profeet betroubaar is?
Hoekom dink jy het Baäl nie geantwoord en die offer aan die brand gesteek nie? Wat sê Jeremia 10:1-16 oor afgode?
Hoe sal jy vandag weet of ŉ profeet die waarheid praat of nie? Hoe meet jy wat hy sê? Dink jy daar is nog profete vandag? Wat sê Hebr. 1:1 hieroor?
Eers was daar ŉ groot droogte in die land om die volk se aandag te trek en toe hierdie groot wonderwerk. Die volk se belydenis was dat die Here God is. Het die belydenis lank gehou? Hoekom dink jy so?
Elia het gebid dat dit nie moet reën nie en dit het nie. Toe bid hy weer vir reën, toe reën dit. IN Jak 5:13-20 haal Jakobus vir Elia aan as ŉ voorbeeld van iemand wat gelowig gebid het. Hoe bid ŉ mens gelowig?